મુળ મધ્યપ્રદેશના જબલપુર નજીકના એક ગામના વતની અને હાલ પોરબંદરના બરડા પંથકમાં આવેલ ભેટકડી ગામે રહી અને ખેત મજુરી કરતા શંકર રાયશી ભીલ (ઉવ૩૦) નામનો ખેત મજુર ગત રાત્રીના સમયે પોતાની ચાર વર્ષીય પુત્રી સુકમાને તેડી અને વાડીમાંથી પસાર થતો હતો ત્યારે અંધારામાં વાડીમાં રહેલ કુવો નજરે ન ચડતા પિતા પુત્રી બંને કુવામાં ખાબકયા હતા આથી શંકરે બુમાબુમ કરતા આસપાસના ખેડૂતો એકત્ર થયા હતા અને બન્ને પિતાપુત્રીને કુવાની બહાર કાઢયા હતા જો કે ચાર વર્ષીય પુત્રી સુકમાનો તો મૃતદેહ જ બહાર આવ્યો હતો.